मेरठ में हथियार दिखाकर किशोरी से बलात्कार  
मेरठ जिले के नयागांव में दो युवकों ने एक किशोरी को तमंचा और चाकू से डराकर उसके साथ बलात्कार किया। घटना के बाद से आरोपी फरार हैं।
उत्तर प्रदेश के मेरठ जिले के नयागांव में दो युवकों ने एक किशोरी को तमंचा और चाकू से डराकर उसके साथ बलात्कार किया। घटना के बाद से आरोपी फरार हैं। पुलिस ने पीड़ित किशोरी को चिकित्सकीय जांच के लिए भेजकर आरोपियों के खिलाफ मामला दर्ज कर लिया है।  थाना इंचौली पुलिस के अनुसार 14 वर्षीय किशोरी के साथ गांव के दो युवकों अविस गौरव उर्फ लाला और सुधीर ने तमंचा दिखाकर और चाकू से गले पर वार कर बलात्कार किया। पुलिस के अनुसार, आरोपियों की गिरफ्तारी के लिए प्रयास किए जा रहे हैं।